บลจ.เชื่อเกาหลียังดีแห่ขายกองทุนใหม่
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
17 ส.ค. 2554

โพสต์ทูเดย์ — บลจ.ทหารไทยมองสงครามเกาหลีไม่น่าเกิด แห่ขายกองทุนกิมจิไม่หยุด
นายสมจินต์ ศรไพศาล กรรมการผู้จัดการ บริษัทหลักทรัพย์จัดการกองทุน (บลจ.) ทหารไทย เปิดเผยถึงกรณีประเทศเกาหลีเหนือจมเรือรบเกาหลีใต้ว่า เกาหลีเหนือใช้ประชาคมโลกผ่านสหประชาชาติแก้ปัญหา เพื่อจัดการอย่างประนีประนอม จึงมองว่าความเสี่ยงเรื่องสงครามอยู่ระดับต่ำ บริษัทยังขายกองทุนพันธบัตรเกาหลีใต้ต่อเนื่อง
น.ส.ยุพาวดี ตู้จินดา ผู้ช่วยกรรมการผู้จัดการ บลจ.กสิกรไทย กล่าวว่า ปัจจัยบวกจากอัตราสวอปเรตที่ดีขึ้น ส่งผลให้แนวโน้มอัตราผลตอบแทนจากการลงทุนในกองทุนพันธบัตรรัฐบาลเกาหลีปรับตัวขึ้นอีก เพื่อตอบสนองความต้องการลงทุนในกองทุนพันธบัตรรัฐบาลเกาหลีใต้ ซึ่งถือเป็นการลงทุนในตราสารที่มีคุณภาพ มีอันดับความน่าเชื่อถือทั้งระยะสั้นและระยะยาว เป็นทางเลือกที่น่าสนใจกว่าอัตราดอกเบี้ยเงินฝากหรือพันธบัตรในประเทศที่มีอายุตราสารใกล้เคียงกันในปัจจุบัน บริษัทจึงขายกองทุนเปิดเค พันธบัตรเกาหลี 3 กองทุน ในวันที่ 27 พ.ค.–2 มิ.ย.นี้
กองทุนเปิดเค พันธบัตรเกาหลี 3 เดือน โอ ขนาด 2,700 ล้านบาท ลงทุนประมาณ 3 เดือน คาดผลตอบแทนหลังหักค่าใช้จ่ายที่ 1.20% ต่อปี กองทุนเปิดเค พันธบัตรเกาหลี 17 เดือน จี ขนาด 2,700 ล้านบาท ลงทุน 1 ปี 5 เดือน คาดผลตอบแทนหลังหักค่าใช้จ่าย 2.30% ต่อปี และกองทุนเปิดเค พันธบัตรเกาหลี 22 เดือน เอช ขนาด 1,800 ล้านบาท ลงทุน 1 ปี 10 เดือน คาดผลตอบแทนสุทธิ 2.50% ต่อปี 
บลจ.ทิสโก้ เปิดขายกองทุนเปิด ทิสโก้ตราสารหนี้ภาครัฐเกาหลี 10 อายุ 1 ปี มูลค่าโครงการ 1,000 ล้านบาท เปิดขายวันที่ 27 พ.ค.–2 มิ.ย.